Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Španielsko, Alicante  	
Organizátor:	EUIPO (European Union Intellectual Property Office – Úrad Európskej Únie pre duševné vlastníctvo) 	
Termín:	27. 10. – 29.10. 2021	
Účel:	pracovné rokovanie expertnej skupiny pre vzdelávanie k téme duševné vlastníctvo vo vzdelávaní	
Rokovací jazyk:	anglický jazyk	
	
Rámcový program
27.10.2021 –  cesta Bratislava – Alicante, neformálne pracovné stretnutie s členmi expertnej skupiny 
28.10.2021 – pracovné rokovanie expertnej skupiny na vzdelávanie k téme duševné vlastníctvo vo vzdelávaní
29.10.2021 – cesta Alicante – Bratislava 
Všetky náklady súvisiace so zahraničnou pracovnou cestou boli hradné pozývajúcou organizáciou EUIPO.  	
	
Stručný priebeh	
Pracovného rokovania realizovaného v hybridnej forme sa zúčastnili členovia expertnej skupiny reprezentujúci jednotlivé krajiny. Účasť na rokovaní a plnenie úlohy vyplývajú z Plánu hlavných úloh Štátneho pedagogického  na rok 2021 – úloha č. 3.5.12 Implementovanie problematiky duševného vlastníctva do školského vzdelávania. 
Program a diskusia k bodom počas rokovania:
1.	Aktuálne informácie o projekte Duševné vlastníctvo vo vzdelávaní 
2.	Boj proti dezinformáciám a podpora digitálnej gramotnosti prostredníctvom vzdelávania a odbornej prípravy
3.	Často kladené otázky pre učiteľov týkajúce sa autorských práv 
4.	Spolupráca s EIT
5.	Nové metodické materiály pre oblasť duševného vlastníctva
6.	Panelová diskusia k terciárnemu vzdelávaniu
7.	Otvorený on-line kurz

Na webovom sídle IdeasPowered@School sú zverejnené nové učebné materiály v oblasti duševného vlastníctva, ktorých cieľovou skupinou sú učitelia a žiaci vo veku 3 – 18 a viac rokov, t. j. materiály pre deti vo veku 3 – 5 rokov, žiakov vo veku 6 – 8 rokov, 9 – 11 rokov, 12 – 15 rokov, 16 – 18 rokov, viac ako 18 rokov. Materiály boli vytvorené EUIPO v spolupráci s expertmi v danej oblasti a sú k dispozícii k stiahnutiu bezplatne v rôznych jazykoch. V slovenskom jazyku sú momentálne k dispozícii dva materiály: 
-	21 dní pre tvorivejší život – Denník kreativity bol prvýkrát vytvorený v rámci projektu Duševné vlastníctvo vo vzdelávaní na Deň povedomia o duševnom vlastníctve. Vyplnenie tohto denníka počas 21 dní by malo podporiť rozvoj tvorivého návyku a povzbudiť žiakov, aby pravidelne vykonávali inovatívne aktivity, čím sa vytvorí rutina, v ktorej žiaci vedome zaznamenávajú svoju tvorivú prácu. To vedie k tomu, že žiaci pripisujú hodnotu svojej práci a zároveň sa učia o dôležitosti ochrany svojich nápadov pomocou nástrojov duševného vlastníctva. Denník je určený pre žiakov vo veku od 9 do 14 rokov. Je k dispozícii na stiahnutie a vytlačenie v 23 jazykoch.
-	Duševné vlastníctvo vo vzdelávaní. Základy duševného vlastníctva pre učiteľov – Publikácia poskytuje prehľad najbežnejšie využívaných práv duševného vlastníctva v ľahko zrozumiteľnom jazyku. Je určená pre učiteľov, ktorí chcú vedieť o konceptoch duševného vlastníctva pri zavádzaní kreativity, inovácií, podnikania a digitálnych kompetencií do výchovno-vzdelávacieho procesu. 	
Odporúčania a závery	
-	Využitie informácií a podkladov k podpore implementácie témy duševného vlastníctva v rámci školského vzdelávania v SR, v aktivitách a podujatiach ŠPÚ. 
-	Revízia metodických materiálov EUIPO v súlade s kontextom SR a zváženie možnosti ich prekladu do slovenského jazyka. V prípade potreby požiadať EUIPO o zabezpečenie prekladu vybraných metodických materiálov do slovenského jazyka (zabezpečené a hradené zo strany EUIPO) a následne zabezpečiť ich disemináciu pre potreby učiteľov v SR. 
-	Aktualizácia informácií týkajúcich sa práv duševného vlastníctva na webovom sídle ŠPÚ a diseminácia predmetných informácií pre pedagogickú verejnosť.
-	Podpora implementácie témy práv duševného vlastníctva v rámci kurikula pre základné vzdelávanie.  
-	Pokračovanie v zastúpení SR v expertnej skupine pre vzdelávanie k téme duševné vlastníctvo vo vzdelávaní pri EUIPO a participácia na úlohách vyplývajúcich z predmetného zastúpenia. Ďalšie pracovné rokovanie expertnej skupiny sa uskutoční 19. – 20. mája 2022.  	
Očakávaný prínos	
Inšpirácia, zdieľanie príkladov overenej praxe, výmena skúseností, možnosť zabezpečenia metodických materiálov v slovenskom jazyku pripravených expertami v oblasti duševného vlastníctva určených pre pedagogických zamestnancov a využitie vo výchovno-vzdelávacom procese  	
Prehľad prinesenej dokumentácie a miesto jej uloženia	
Prezentácie z rokovania sú uložené v elektronickej forme na webovom sídle EUIPO – časť sprístupnená pre členov expertnej skupiny.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 12.11.2021	
Správu schválil: Mgr. Miroslava Hapalová, riaditeľka ŠPÚ